stanford-oval/wikipedia huggingface dataset:
טיבו קורטואה
נבחרות בלגיה

בשנים 2009–2010 שיחק גם בנבחרת הנוער של בלגיה עד גיל 18.
באוקטובר 2011 קורטואה זומן לראשונה לסגל נבחרת בלגיה הבוגרת. חודש לאחר מכן ערך את הופעת הבכורה שלו בבוגרים של בלגיה במשחק הידידות נגד נבחרת צרפת שהסתיים בתיקו 0–0, מה שהפך אותו לשוער הצעיר ביותר באותה עת ששיחק בנבחרת בלגיה.
במוקדמות מונדיאל 2014 שיחק בכל המשחקים, ובמהלכם לא ספג שער בשישה מתוך עשרת המשחקים.
במונדיאל 2014 שיחק בחמשת המשחקים של נבחרתו, שנעצרה ברבע הגמר.
קורטואה עזר לנבחרתו להעפיל ליורו אחרי 16 שנה. ביורו 2016 נבחרת בלגיה הגיעה שוב עד לרבע הגמר שם הפסידה לנבחרת ויילס. לאחר המשחק האשים את מאמן הנבחרת, מארק וילמוטס בהפסד.
במונדיאל 2018 שיחק קורטואה בכל משחקי נבחרתו, שהעפילה לחצי הגמר לראשונה מאז מונדיאל 1986. בשלב רבע הגמר הצטיין בניצחון 1–2 על נבחרת ברזיל.
אחרי הפסד בחצי הגמר לנבחרת צרפת. בלגיה ניצחה את נבחרת אנגליה וסיימה במקום השלישי לראשונה בתולדותיה. במהלך המונדיאל רשם קורטואה 27 הצלות, יותר מכל שוער אחר וזכה בכפפת הזהב בתור השוער הטוב במונדיאל.
נכלל בסגל נבחרת בלגיה לטורניר מונדיאל 2022. לא נכלל בסגל הנבחרת ביורו 2024.
חיים אישיים

קורטואה נולד בברי, פלנדריה שבבלגיה, למשפחה נוצרית. אביו ממוצא ולוני, ואילו אמו ממוצא פלמי. הוא דובר הולנדית וצרפתית (שפות אמו ואביו), בנוסף לספרדית ולאנגלית.
לקורטואה בת ובן מבת זוגו לשעבר, הספרדייה מרטה דומינגז. השניים נפרדו ב-2017. מאז יולי 2021 הוא בזוגיות עם הדוגמנית הישראלית מישל גרציג, הם התארסו ב-4 ביוני 2022 והתחתנו ב-26 ביוני 2023. ב-30 במרץ 2024 נולדה להם בת משותפת בשם אלי.
תארים

אליפות בלגיה: 2010/2011
אליפות ספרד: 2013/2014
הליגה האירופית: 2011/2012
הסופר-קאפ האירופי: 2012
גביע המלך הספרדי: 2012/2013
אליפות אנגליה (2): 2014/2015, 2016/2017
הגביע האנגלי: 2017/2018
גביע הליגה האנגלית: 2014/2015
אליפות ספרד (3): 2019/2020, 2021/2022, 2023/2024
הסופר קאפ הספרדי (2): 2020, 2021/2022
אליפות העולם לקבוצות: 2018
ליגת האלופות (2):  2021/2022 עונת 2023/2024 בליגת האלופות
הסופר-קאפ האירופי (2) : 2022, 2024
שוער השנה בליגה הבלגית: 2010/2011
פרס זאמורה (3): 2012/2013, 2013/2014, 2019/2020
שחקן החודש בלה ליגה: ינואר 2020
נבחרת העונה של ליגת האלופות: 2013/2014, 2020/2021
כפפת הזהב בפרמייר ליג: 2016/2017
כפפת הזהב של המונדיאל: 2018
נבחרת הטורניר של המונדיאל: 2018
שוער השנה בעולם של פיפ"א: 2018
השוער הטוב בעולם מטעם IFFHS:‏ 2018
קבוצת השנה העולמית מטעם IFFHS:‏ 2018
גביע יאשין: 2022
כפפת הזהב 2022
הרפיה (מיתולוגיה)

| --- | --- |

 תרבות:  מיתולוגיה יוונית 
 אב:  תאומאס 
 אם:  אלקטרה 
 אחים:  איריס
 
ציור של הרפיה.
במיתולוגיה היוונית, ההָרְפִּיוֹת (ביוונית: ἅρπυια; תעתיק יחיד: הָרְפִּיַה; "שודדות") היו נשים מכונפות יפיפיות. ההרפיות היו אחיותיה של איריס והאאורות (נימפות משבי הרוח הרגועים), ובנותיהם של אלקטרה (אנ') ותאומאס (אחד מאלי הים היווניים).
מאוחר יותר, הפכו לשדות מכונפות בעלות טופרי ציפור חדים ושימשו לענישת אויבי האלים, אותם חטפו מפני האדמה, ועינו אותם בדרכם לטרטרוס.
ההרפיות היו נימפות משבי הרוח האלימים.
שמו של מין העוף הדורס, החי בדרום אמריקה, הרפיה, נגזר משמה של ההרפיה המיתולוגית.
לפי הספר "בית הספר לטוב ולרע" הרפיות הן נשים בעל גוף ציפור וראש של אישה אשר ניזונות מילדים.
שימוש בדמות של הרפיה מקובל בהרלדיקה ומופיע, למשל, על סמל  ליכטנשטיין.
ראו גם

סירנה
אודי דמארי

| --- | --- |
אודי דמארי, דצמבר 2020
אודי דמארי, דצמבר 2020
 לידה:  3 בנובמבר 1977 (בן 47) כ"ג בחשוון ה'תשל"ח ראשון לציון, ישראל 
 שם לידה:  אהוד דמארי
 מוקד פעילות:  ישראל 
 סוגה:  מוזיקה יהודית מקורית, פאנק (Funk), פופ, מוזיקת רוק
 כלי נגינה:  קלידים, גיטרה, פסנתר וזמרה
 שיתופי פעולה בולטים:  שלומי שבת, אברהם פריד, יעקב שוואקי, יניב בן משיח, חיים ישראל, עמי מימון
 מספר יצירות ידוע:  כ-400
 
אהוד (אודי) דמארי (נולד ב-3 בנובמבר 1977, כ"ג בחשוון ה'תשל"ח) הוא מוזיקאי, זמר, פזמונאי, מלחין ומעבד מוזיקלי ישראלי.
ביוגרפיה

נולד למשפחה דתית בראשון לציון. סבו הרב שלמה דמארי היה רב המושב תרום ורב המועצה אזורית מטה יהודה.
בגיל שש החל לנגן על אורגנית משמיעה בלבד. בגיל ארבע עשרה החל להופיע באירועים ובמועדונים כקלידן בהרכבים מוזיקליים שונים. עד גיוסו לצה"ל כתב עשרות יצירות מוזיקליות (מילים, לחנים, ועיבודים) באולפן ביתי משלו.
בין השנים 1996–1999 שירת בצה"ל בחיל הקשר.
בשנים 2000–2002 למד טכנאות קול בבית הספר "סאונד סיטי" בתל אביב.
קריירה מוזיקלית > הפרויקט האישי

ב-2018 החל לעבוד על פרויקט מוזיקלי אישי, שירים אותם הוא כותב מלחין ומעבד. הפרויקט יוצא לאור כסינגלים. ביוני באותה שנה יצא הסינגל הראשון "תבוא", מלווה בקליפ הנפשת חול של אילנה יהב, ונכנס לרשימת השמעה של תאגיד כאן (כאן גימל וכאן מורשת), רדיו קול חי, רדיו קול ברמה ועוד. באוגוסט הוציא את הסינגל השני "לא יכול לסבול". באוקטובר הוציא את הסינגל השלישי "דייג על החוף".
ב-2019 הוציא את הסינגלים "לצפון", "אתה לי אור" (בגרסתו הראשונה נטמע השיר בתוך האלבום כפול "סיפור חיי" בביצוע של חיים ישראל ולכן החליט דמארי לבצע ולעבד מחדש שיר זה), "עוד יבוא יום" (בליווי קליפ עם ציורים של מוטי הלר), ו"עדיין ילד" - אותו הלחין לצד שלומי שבת.
ב-2020 הוציא את הסינגלים "רק אחד קובע", "שדי" - למילותיו של דוד בן זכריה הלוי, ו"מתנה" אותו שר לצד בנו אורי.
ב-2021 הוציא את השירים "עם אחד", את הדואט "אני או אתה" - לצד מנדי ג'רופי, את השיר "שישי בצהריים", ואת הדואט הווקאלי "שירת העשבים" לצד ניר קפטן. במהלך מבצע שומר החומות הוציא יחד עם עמי מימון את השיר "אנחנו לא מפחדים", שהגיע במהלך מלחמת חרבות ברזל למקום ה-40 במצעד ה"היטליסט" של מאקו. כתב, הלחין, עיבד והפיק מוזיקלית את השיר "ניגון" אותו ביצע לצד אריאל זילבר. באותה שנה הוציא גם את השיר "שמש רוח וקפה" ואת השיר "אני מאמין".
ב-2022 הוציא את הסינגלים "אדמתי" בו אירח את רועי ידיד, "היום השביעי" אותו הלחין ועיבד למילותיו של רבי שלום שבזי, "שר הממונה" ו"אחות קטנה".
ב-2023 הוציא את השירים "מזמור לתודה", "אף אחד לא יעזור"; גרסה וואקלית לשיר "דוד המלך" של ישראל ורדיגר, "עם הנצח" - דואט עם עמי מימון, "לב של אמא" - דואט עם נתי לוי, ו"אתה פה איתי".
ב-2024 הוציא את השירים "תודה", "אין לנו דמעות" (עם איתמר צור) ו"גאולה".
חיים אישיים

נשוי ואב לשניים, מתגורר בשיכון המזרח בראשון לציון.
הערות שוליים

↑  אודי דמארי באתר אקו"ם
↑  רשימת חברי האספה הבוחרת את מועצת הרבנות הראשית לישראל
↑  התיקון הכללי בניגון מיוחד, האלבום המלא לשמיעה באתר jewishmusic.fm
↑  איתמר ביטון, "לכו נרננה", ראיון עם ארז יחיאל במגזין "ניצוצות", מאי 2019
↑  איתי שטרן, תיקון לשעת לילה מאוחרת, באתר nrg‏, 4 בינואר 2006
↑  התיקון הכללי, באתר ‏מאקו‏, 11 במרץ 2006
↑  חנני בלייך, ‏להקת מטאליש חוזרת לבמה ושוברת את גבולות המוזיקה החסידית • ראיון, באתר כיכר השבת, 13 באפריל 2014
↑  נסיך המוזיקה המזרחית-חסידית אבישי אשל (31) סוגר את הקיץ עם סינגל סוחף "זה רק מלמעלה". מילים ולחן של אודי דמארי שהפיק מוזיקאלית, באתר ערוץ 7, 2 בספטמבר 2015
↑  יוני - האלבום להאזנה
↑  נתנאל לייפר, ‏יוני Z בולט לטובה באלבום החדש: ביקורת, באתר כיכר השבת, 12,08,18
↑  יאיר טוקר, ‏אברהם דוד בסינגל קליפ חדש: יהודי זה הכי, באתר כיכר השבת, 17,03,19
↑  דוד קליגר, הרצליך לטוקר: "אנשים בתל אביב חשבו שאני באמת קבצן ותרמו" • צפו, כ״ז באב תש״פ, 17 באוגוסט 2020
↑  יאיר טוקר, ‏הרב רונן חזיזה בסינגל חדש: "שפכו לפניו לבבכם", באתר כיכר השבת, 23 באוגוסט 2021
↑  נתנאל לייפר, אלו אנשי השנה במוזיקה לשנת תשפ"ב | המצעד של "כיכר השבת", באתר כיכר השבת, ‏13 באוקטובר 2022 (בעברית)
↑  אודי דמארי עם סינגל שני: "לא יכול לסבול יותר", באתר בחדרי חרדים, 19 באוגוסט 2018
↑  אודי דמארי בשיר חשוב לתקופה: "עם אחד". צפו, באתר "סרוגים", 14 בינואר 2021
↑  המצעד השבועי: מצעד השירים השבועי, להיטים ישראלים ולועזיים | היטליסט, באתר web.archive.org, ‏2023-11-23
↑  אחרי שנים של רצון לשתף פעולה, ולהיט אחד שהוחמץ, אודי דמארי מארח את אריאל זילבר בשירו החדש - 'ניגון', באתר ערוץ 7, 5423 במאי 2021
↑  יאיר טוקר, ‏אודי דמארי בסינגל חדש: "שמש רוח וקפה", באתר כיכר השבת, 9 באוגוסט 2021
↑  אודי דמארי בשיר חדש "אדמתי", באתר ערוץ 7, 1 במאי 2022
↑  אודי דמארי בסינגל חדש 'תודה', באתר קול חי מיוזיק, ‏1 בינואר 201
↑  מעריב אונליין, ‏תפילה עולמית בכותל המערבי לגאולת ישראל לקראת השנה החדשה, באתר מעריב אונליין, 30 בספטמבר 2024
| --- | --- |
בקרת זהויות :  NLI: 987007496544805171  LCCN: no2016122938  MusicBrainz: 98349135-4719-4cbf-98f2-5e7a2b39afc8  VIAF: 308256262   WorldCat (עם VIAF): 308256262
עומרה

עולים לרגל מקיפים את הכעבה במכה, ערב הסעודית
עומרה (בערבית: عـُمرة) היא עלייה לרגל למכה שבערב הסעודית, שעושים המוסלמים בכל זמן בשנה. בערבית, משמעות המילה "עומרה" היא "לבקר במקום מאוכלס". לעיתים היא נקראת "העלייה הקטנה", בעוד החג', הנעשה במועד קבוע בלוח השנה המוסלמי, הוא העלייה "הגדולה", המחייבת כל מוסלמי שביכולתו לבצע אותה. העומרה איננה בגדר חובה, אך חשובה.
מנהגי העומרה

העולים לרגל מבצעים סדרה של מנהגים המסמלים את חייו של אברהם (המוכר למוסלמים כהנביא איברהים) ואשתו השנייה, הגר, וכן את האחידות של המוסלמים ברחבי העולם. מעשי האמונה הללו הם:
טוואף (طواف), הקפה של הכעבה שבע פעמים נגד כיוון השעון. על גברים לעשות זאת שלוש פעמים בקצב מהיר, ולאחר מכן ארבע פעמים בקצב נינוח יותר.
סעי (سعي), בו הולכים נמרצות שבע פעמים הלוך ושוב בין הגבעות א-צפא ואל-מרווה (הרים במכה) בעודם שקועים בתפילות. זהו שחזור של חיפושה הנואש של הגר למים. ישמעאל התינוק בכה ורקע ברגלו בקרקע, והמים הופיעו באורח נס. מקור המים הזה נקרא כיום "באר זמזם".
חלק או תקציר (הגייה: "תקסיר"); שניהם נוגעים לקיצור השיער. ב"תקציר" חותכים רק חלק קטן מהשיער, ואילו ב"חלק" מגלחים לחלוטין את הראש.
המנהגים הללו משלימים את העומרה, והעולה לרגל יכול לבחור לצאת מאחראם (إحرام, מצב של קידוש לקראת עלייה לרגל). אף על פי שזהו איננו חלק מהטקס, רוב העולים לרגל שותים מים מבאר זמזם. מגזרים שונים באסלאם מבצעים את הטקסים הללו בדרכים שונות מעט.
הערות שוליים

1 2  אניסה בודיאט, ‏בעקבות צעדיה הרכים, באתר "אלכסון", 23 בדצמבר 2019
| --- | --- |
בקרת זהויות :  BNE: XX545959  BnF: cb11947407w (data)  GND: 4222154-7  LCCN: sh85089070  NDL: 00575122  SUDOC: 027431150
כופר נפש

כופר או כופר נפש הוא דרישה לתשלום עבור חייו או חירותו של אדם.
הביטוי מוזכר בתורה: "ואם שור נוגח הוא וכו' והמית איש או אישה, השור יסקל וגם בעליו יומת. אם כופר יושת עליו, ונתן פדיון נפשו ככל אשר יושת עליו". בהשאלה, גם אדם יכול להוות כופר עבור אדם אחר אם הוא נענש במקומו. "כופר לצדיק – רשע, ותחת ישרים – בוגד"
בהקשר המודרני, מדובר גם על דרישות שאינן דווקא כספיות, כגון דרישת שחרור אסירים ושבויים עבור שבויי צה"ל.
בחברה הערבית לכופר נפש (דייה) יש גם משמעות של תשלום פיצוי לקרובי משפחה של נרצח.
כופר נפש בהיסטוריה

בתקופות קדומות שבויים היו נחשבים כרכוש השובה, אשר היה יכול לעשות איתם כרצונו – להורגם או להופכם לעבדים. בהקשר הזה, אפשר היה לפדות את השבוי על ידי קנייתו, כמו כל עבד אחר, אולם זאת לא הייתה מטרת השבייה. בהמשך, ככל שאנשים היו מוכנים לשלם עבור חייהם או חירותם, שלהם או של אחרים, התפתח המנהג לחטוף בני ערובה על מנת לדרוש כופר נפש בהמשך.
מנהג השבי הביא להתפתחות מצוות פדיון שבויים בהלכה. עקב מספר השבויים הרב במרד הגדול ובמרד בר כוכבא ניסחו חז"ל כללים ברורים לפדיון שבויים במשנה: "אין פודין את השבויים יתר על כדי דמיהן, מפני תיקון עולם".
נכונות היהודים לשלם כופר נפש הביאה לכך שרבנים ופרנסי קהילה נלקחו כבני ערובה. במאה ה-13 המהר"ם מרוטנברג נכלא על ידי הקיסר רודולף הראשון בדרישה לכופר נפש. המהר"ם סירב לתת לתלמידיו לפדותו עקב הכלל המובא במשנה והחשש שפדייתו תביא לחטיפת רבנים חשובים אחרים והתרוששות הקהילה היהודית. עקב כך הוא נשאר בכלא שבע שנים עד מותו. רק ארבע עשרה שנה לאחר מכן גופתו נפדתה.
לעומת זאת, עבור האבירים האירופאים אשר היו נלקחים בשבי בקרב היו משלמים כופר נפש רק עבור החזרתם בחיים. נוהג זה עודד את התפתחות שלטי הגיבורים שנועדו ליידע את היריב את מי בשדה הקרב עדיף לשבות במקום להרוג, כדי לאפשר דרישת כופר נפש בשוך הקרב[דרוש מקור][מפני ש...].
עד המאה ה-19, בעלי חוב היו נכלאים עד ששילמו את חובם. חוקים אלו אפשרו דרישת כופר נפש על ידי בדיית חוב, או דרישת ריבית קצוצה שמנעה מהחייב לשלם את חובו. ההלכה היהודית אינה מבדילה בין אנשים שנכלאו למטרת סחיטה ובין אנשים שנכלאו בגין חוב אמיתי.
ראו גם

פדיון שבויים
שבוי
חטיפה
בן ערובה
הערות שוליים

↑  ספר שמות, פרק כ"א, פסוקים כ"ט–ל'
↑  ספר משלי, פרק כ"א, פסוק י"ח
↑  משנה, מסכת גיטין, פרק ד', משנה ו'
| --- | --- |
בקרת זהויות :  NLI: 987007563124205171  BnF: cb120115515 (data)  GND: 4592115-5  LCCN: sh85111383  NKC: ph1050702
אליטה: מלאך קרב (מאנגה)

| --- | --- |
  עטיפת הכרך הראשון של סדרת המאנגה
 סוגה:  פעולה סייברפאנק פוסט-אפוקליפטי

 מאנגה
 יוצר:  יוקיטו קישירו
 הוצאה:  Shueisha (יפן)
 התפרסם לראשונה במגזין:  Business Jump (יפן)
 קהל יעד:  סיינן
 תקופת הפרסום המקורית:  1990 – 1995
 מספר הכרכים שהתפרסמו:  9

 סרט לייב אקשן
  אליטה: מלאך קרב (2019)
מלאך קרב אליטה, אשר ידועה ביפן בשם גאנם (ביפנית: 銃夢, מילולית "חלום האקדח"), היא סדרת מאנגה יפנית מסוג סייברפאנק שנוצרה על ידי יוקיטו קישירו (אנ'). הסדרה פורסמה במקור במגזין Business Jump בין השנים 1990 עד 1995, ובהמשך פורסמה בתשעה כרכים. המאנגה עובדה בין היתר לסרט לייב אקשן בשם "אליטה: מלאך קרב", אשר יצא לאקרנים ב-14 בפברואר 2019 בהפקת אולפני המאה ה-20.
תקציר העלילה

עלילת הסדרה מתרחשת בעתיד פוסט-אפוקליפטי בו החברה מחולקת לשני אזורים מרכזיים - העיר העשירה המרחפת זאלם והיישוב העני הממוקם מתחתיה. בתחילת הסדרה המדען ד"ר דייסקה אידו, אשר חי ביישוב העני הממוקם מתחת לעיר זאלם, מגלה שרידים של סייבורגית במגרש גרוטאות. הוא בונה מחדש את הסייבורגית וקורא לה אליטה. עם זאת, לאליטה אין שום זיכרונות מעברה, אך היא מגלה בהמשך שיש לה כישורי לחימה יוצאי דופן. בהמשך נאלצת אליטה להיאבק בסייבורגים אחרים, המועצמים בכישורים יוצאי דופן, אשר מנסים ללכוד אותה.
הדמויות הראשיות

אליטה (נקראת ביפנית "גאלי"'; ガリィ) – גיבורת הסדרה אשר היא נערה סייבורגית, בעלת גוף רובוטי ומוח אנושי. לאחר שהיא מגלה שיש לה כישורי לחימה מתקדמים היא מחליטה להיות ציידת ראשים. הנשק המועדף עליה היא חרב מיוחדת אותה היא מקבלת בתקופה בה היא תהיה שחקנית מוטורבול.
ד"ר דייסקה אידו (イド・ダイスケ) – מדען, תושב לשעבר בזאלם, ואדם טוב מיסודו. הוא עובד בלילות כצייד ראשים. אידו מוצא במקרה את אליטה במגרש הגרוטאות של זאלם ובעקבות כך הוא הרכיב אותה מחדש. הוא משמש לאורך הסדרה כדמות אב עבור אליטה.
הוגו (ユーゴ) – בחור צעיר עני אשר חולם להגיע לעיר המרחפת זאלם. הוגו הוא מושא האהבה של אליטה ואחד מחבריה הטובים ביותר.
דסטי נובה (ディスティ・ノヴァ) – האנטיגוניסט הראשי בסדרה. דסטי נובה הוא מדען מטורף ותושב לשעבר בזאלם אשר מתמחה בננוטכנולוגיה. הוא נאלץ לעבור לכדור הארץ לאחר שביצע ניסויים לא חוקיים בתקופה בה היה תושב זאלם. הוא מפתח ננו-רובוטים אותם הוא מחדיר לגופו על מנת שהם יעניקו לו יכולות יוצאות דופן. הוא ממלא תפקיד מרכזי בחלקו האחרון של הסיפור.
עיבודים נוספים

בשנת 1993 הופקו שני OVA המתבססים על המאנגה.
בשנת 2019 התקיימה הקרנת הבכורה של סרט הלייב אקשן "אליטה: מלאך קרב", אשר הופק על ידי ג'יימס קמרון ובוים על ידי רוברט רודריגז.
הערות שוליים

↑  "Battle Angel Alita: Deluxe Edition - The Fall 2017 Manga Guide". Anime News Network. 9 בנובמבר 2017. ארכיון מ-4 ביוני 2019. נבדק ב-4 ביוני 2019. {{cite web}}:  (עזרה)
↑  Volk, Adam. "Battle Angel Alita v1: Rusty Angel". Manga Life. אורכב מ-המקור ב-19 בפברואר 2006. נבדק ב-17 בינואר 2021. {{cite web}}:  (עזרה)
↑  "Announcing an All New Translation of the Iconic Battle Angel Alita Manga from Kodansha Comics and ComiXology Originals". Anime News Network. 25 במאי 2017. ארכיון מ-8 בדצמבר 2018. נבדק ב-29 במאי 2018. {{cite news}}:  (עזרה)
↑  Battle Angel Alita. Kodansha Comics. ארכיון מ-26 באפריל 2019. נבדק ב-29 במאי 2018. {{cite book}}:  (עזרה)
↑  Loo, Egan (18 באוגוסט 2010). "Battle Angel Alita/Gunnm: LO Manga's Return Planned". Anime News Network. ארכיון מ-26 במרץ 2012. נבדק ב-4 ביוני 2019. {{cite web}}:  (עזרה)
↑  Loo, Egan (8 בפברואר 2011). "Battle Angel Alita/Gunnm: LO Manga to Resume in March". Anime News Network. ארכיון מ-23 בספטמבר 2012. נבדק ב-4 ביוני 2019. {{cite web}}:  (עזרה)
↑  Kroll, Justin (14 באוקטובר 2015). "James Cameron Producing 'Alite: Battle Angel' with Robert Rodriguez Directing". Variety. ארכיון מ-2 ביולי 2023. נבדק ב-10 בדצמבר 2017. {{cite journal}}:  (עזרה)
זאק בריאן

| --- | --- |

בריאן ב-2023
 לידה:  2 באפריל 1996 (בן 28) יפן אוקינאווה, יפן
 שם לידה:  זאקרי ליין בריאן
 מוקד פעילות:  ארצות הברית ארצות הברית
 תקופת הפעילות:  מ-2017
 סוגה:  קאנטרי
 שפה מועדפת:  אנגלית 
 חברת תקליטים:  וורנר
 www.zachbryan.com
 פרופיל ב-IMDb
 
זאקרי ליין בריאן (באנגלית: Zachary Lane Bryan; נולד ב-2 באפריל 1996) הוא זמר מוזיקת קאנטרי אמריקאי.
ביוגרפיה

בריאן נולד באוקינאווה, יפן, בזמן שמשפחתו הוצבה כחלק משירות אביו בצי ארצות הברית, אך גדל באולוגה, אוקלהומה. הוא בנם של דוויין ואנט דיאן בריאן, ויש לו אחות, מקנזי. בהמשך למסורת משפחתית, בריאן היה חבר בשירות פעיל בצי האמריקני במשך 8 שנים, והתגייס בגיל 17. הוא החל לכתוב שירים בגיל 14 וניצל את זמנו הפנוי בחיל הים כדי לכתוב מוזיקה להנאתו.
בריאן התחיל להעלות את המוזיקה שלו ליוטיוב בשנת 2017, כשחבריו הקליטו אותו בהופעה באמצעות האייפון שלו. אחד השירים שלו, "Heading South", הפך בסופו של דבר לוויראלי.
אלבום הבכורה שלו, DeAnn, הוקדש לאמו המנוחה ויצא ב-24 באוגוסט 2019. הוא נכתב תוך חודשיים והוקלט עם חבריו ב-Airbnb בפלורידה. המופע הציבורי הראשון של בריאן היה במדפורד, אורגון באוקטובר 2019. מאז הוא ערך את הופעת הבכורה שלו ברימן. אלבומו שני, Elisabeth, יצא ב-8 במאי 2020. הוא הקליט את האלבום באסם מחודש מאחורי ביתו בוושינגטון.
בריאן הוציא את המיני אלבום הראשון שלו, Quiet, Heavy Dreams, ב-27 בנובמבר 2020.
ב-10 באפריל 2021, בריאן ערך את הופעת הבכורה שלו בגרנד אול אופרי. מאוחר יותר הוא חתם על הסכם עם וורנר רקורדס להוצאת המוזיקה שלו. ב-14 באוקטובר של אותה השנה, בריאן הודיע שהוא שוחרר מצי ארצות הברית לאחר שמונה שנות שירות כדי להמשיך את הקריירה שלו במוזיקה ממש לפני סיבוב ההופעות "Ain't For Tamin' Tour" שלו בסתיו 2021. הוא אמר: ”אם זו הייתה החלטה שלי, לעולם לא הייתי יוצא מהצי הגדול בעולם, אבל אני כאן והם שחררו אותי בכבוד ללכת לנגן קצת מוזיקה”.
ב-25 בינואר 2022, בריאן הכריז שהוא יוציא את האלבום השלישי שלו, American Heartbreak, ב-20 במאי 2022. ב"בילבורד 200" בארצות הברית עם למעלה מ-70,000 יחידות שקולות לאלבום בשבוע הראשון לצאתו. ב-10 באוקטובר 2022, בריאן הוציא את הסינגל "Starved", ואחריו שני הסינגלים "Fifth of May" ו-"The Greatest Day of My Life" ב-11 בנובמבר 2022. בחג המולד של 2022, הוא הוציא אלבום חי בשם All My Homies Hate Ticketmaster (Live from Red Rocks), שהוקלט באמפיתיאטרון Red Rocks.
ב-27 בינואר 2023, בריאן שיתף פעולה עם מאגי רוג'רס והוציא את "Dawns". במאי 2023, בריאן קיבל את פרס האקדמיה למוזיקת קאנטרי עבור הזמר החדש של השנה. ב-25 באוגוסט של אותה השנה, בריאן הוציא את אלבומו הרביעי, Zach Bryan. הוא הגיע למקום הראשון בבילבורד 200. ב-22 בספטמבר הוא הוציא את המיני-אלבום השלישי שלו, Boys of Faith, שכלל שירים בהשתתפות האמנים נואה קאהן ובון איבר.
בריאן מנהל את סיבוב ההופעות "The Quittin Time Tour" שהחל במרץ 2024 ויימשך עד קיץ 2025. ביולי 2024 הוציא את אלבומו החמישי, The Great American Bar Scene. בנובמבר 2024, בריאן הוציא סינגל חדש בשם "This World's A Giant", שיצא לאחר שהופיע לראשונה בגרסה אקוסטית שפרסם ביולי.
סגנון מוזיקלי ואמנות

סגנונון המוזיקלי של בריאן מוגדר כקאנטרי אלטנרטיבי ומשלב בסגנונו מוזיקה אמריקנה, קאנטרי, פולק ורוק.
בריאן כותב את כל המוזיקה שלו בעצמו ומפיק חלק ניכר ממנה, אך מאז שנת 2022, הוא שיתף פעולה עם אמנים כמו ג'ון מאייר וברוס ספרינגסטין. המוזיקה שלו מרבה להתייחס לאמני קאנטרי אחרים כמו טיילר צ'ילדרס ואוון פלקר מההרכב "Turnpike Troubadours". השירים של בריאן ידועים במאפיין סיפור הסיפורים שלהם.
בריאן ידוע בכך שהוא מפרסם גרסאות מוקדמות של שיריו באינטרנט, ולאחר מכן משחרר אותן כסינגלים רשמיים.
לקראת טקס פרסי גראמי ה-67, בריאן החליט לא להגיש את יצירותיו כמועמדות בטקס. בריאן נמנע מהגשת המוזיקה שלו מתוך אי נוחות עם הפיכת מוזיקה לתחרותית בפרסי מוזיקה. בכך, הוא מצטרף לאמנים אחרים כמו דרייק ודה ויקנד שהחליטו שלא להשתתף בטקס.
חיים אישיים

במאי 2023 בריאן פגש את הפודקאסטרית בריאנה לפגליה בטקס פרסי האקדמיה למוזיקת קאנטרי. הקשר הרומנטי ביניהם החל ביוני 2023. באוקטובר 2024, בריאן הודיע באינסטגרם על כך שנפרדו. לפגליה טענה כי הופתעה לחלוטין מהפוסט ולא ידעה עליו מראש. לאחר הפרידה, לפגליה האשימה את בריאן בהתעללות רגשית במהלך הזוגיות.
בשנת 2023, בריאן נתפס נוהג במהירות של 78 מייל לשעה באזור עם הגבלת מהירות של 55 מייל לשעה, וכן במהירות של 60 מייל לשעה באזור של 35 מייל לשעה. במהלך העצירה התנהג בריאן באגרסיביות, סירב להישמע לדרישות השוטר, ואף אמר: ”אני אלך לכלא. בואו נעשה את זה.”. בריאן שוחרר בערבות של 1,000 דולר לאחר שנעצר בבית הכלא של מחוז קרייג. לאחר המעצר, ב-8 בספטמבר 2023, הודה בריאן בהתנהגותו הלא הולמת ואמר: ”הייתי אידיוט היום. ההחלטות שלי לא שיקפו מי אני באמת... זה היה ילדותי ולא בוגר.”. בנובמבר 2024, בריאן סיים את הסכם הדחייה של התביעה הפלילית הקשורה למעצר, והתיק נסגר. ההסכם נמשך שישה חודשים, בהם בריאן לקח אחריות ופעל לפי תנאי השחרור על פי משרד התובע המחוזי של מחוז קרייג, אוקלהומה.
דיסקוגרפיה > אלבומי אולפן

2019: DeAnn
2020: Elisabeth
2022: American Heartbreak
2023: Zach Bryan
2024: The Great American Bar Scene
דיסקוגרפיה > אלבומי הופעה

2022: All My Homies Hate Ticketmaster (Live from Red Rocks)
דיסקוגרפיה > מיני אלבומים

2020: Quiet, Heavy Dreams
2022: Summertime Blues
2023: Boys of Faith
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | ביצוע הקאנטרי הטוב ביותר של צמד/להקה | "I Remember Everything" (בהשתתפות קייסי מאסגרייבס) | זכייה |  |
| 2024 | פרס גראמי | שיר הקאנטרי הטוב ביותר | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס גראמי | אלבום הקאנטרי הטוב ביותר | Zach Bryan | מועמדות |  |
| 2024 | פרס בחירת הקהל | זמר הקאנטרי של השנה | זאק בריאן | מועמדות |  |
| 2024 | פרס בחירת הקהל | שיר שיתוף הפעולה של השנה | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס המוזיקה של CMT | קליפ השנה הפורץ – גבר | "Oklahoma Smokeshow" | מועמדות |  |
| 2024 | פרס האקדמיה למוזיקת קאנטרי | זמר-יוצר השנה | זאק בריאן | מועמדות |  |
| 2024 | פרס האקדמיה למוזיקת קאנטרי | אירוע המוזיקה של השנה | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס איגוד מוזיקת הקאנטרי | האירוע המוזיקלי של השנה | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס המוזיקה של ARIA | האמן הבינלאומי הטוב ביותר | Zach Bryan | מועמדות |  |
| 2024 | פרס המוזיקה של בילבורד | אמן מוביל | זאק בריאן | מועמדות |  |
| 2024 | פרס המוזיקה של בילבורד | זמר מוביל | זאק בריאן | מועמדות |  |
| 2024 | פרס המוזיקה של בילבורד | אמן הבילבורד 200 המוביל | זאק בריאן | מועמדות |  |
| 2024 | פרס המוזיקה של בילבורד | אמן ההוט 100 המוביל | זאק בריאן | מועמדות |  |
| 2024 | פרס המוזיקה של בילבורד | פזמונאי ההוט 100 המוביל | זאק בריאן | מועמדות |  |
| 2024 | פרס המוזיקה של בילבורד | מפיק ההוט 100 המוביל | זאק בריאן | מועמדות |  |
| 2024 | פרס המוזיקה של בילבורד | אמן שירי סטרימינג המוביל | זאק בריאן | מועמדות |  |
| 2024 | פרס המוזיקה של בילבורד | אמן קאנטרי מוביל | זאק בריאן | מועמדות |  |
| 2024 | פרס המוזיקה של בילבורד | זמר קאנטרי מוביל | זאק בריאן | מועמדות |  |
| 2024 | פרס המוזיקה של בילבורד | אמן סיבוב ההופעות המוביל – קאנטרי | זאק בריאן | זכייה |  |
| 2024 | פרס המוזיקה של בילבורד | אמן רוק מוביל | זאק בריאן | זכייה |  |
| 2024 | פרס המוזיקה של בילבורד | אלבום הבילבורד 200 המוביל | Zach Bryan | מועמדות |  |
| 2024 | פרס המוזיקה של בילבורד | אלבום רוק מוביל | Zach Bryan | מועמדות |  |
| 2024 | פרס המוזיקה של בילבורד | אלבום קאנטרי מוביל | Zach Bryan | זכייה |  |
| 2024 | פרס המוזיקה של בילבורד | אלבום קאנטרי מוביל | The Great American Bar Scene | מועמדות |  |
| 2024 | פרס המוזיקה של בילבורד | אלבום רוק מוביל | The Great American Bar Scene | מועמדות |  |
| 2024 | פרס המוזיקה של בילבורד | שיר סטרימינג מוביל | "I Remember Everything" (בהשתתפות קייסי מאסגרייבס) | זכייה |  |
| 2024 | פרס המוזיקה של בילבורד | שיתוף פעולה מוביל | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס המוזיקה של בילבורד | שיר קאנטרי מוביל | "I Remember Everything" (בהשתתפות קייסי מאסגרייבס) | מועמדות |  |
| 2024 | פרס המוזיקה של בילבורד | שיר רוק מוביל | "I Remember Everything" (בהשתתפות קייסי מאסגרייבס) | זכייה |  |
| 2024 | פרס המוזיקה של בילבורד | שיר רוק מוביל | "Pink Skies" | מועמדות |  |
פרסים ומועמדויות > הופעות ברשימות

2025: פורבס 30Under30
UJA מכבי פריז מטרופול

UJA מכבי פריז מטרופול הוא מועדון כדורגל צרפתי שבסיסו באלפורטוויל (אנ'), פרבר של פריז. המועדון הנוכחי הוקם ב-2012 באמצעות מיזוג של UJA אלפורטוויל (נוסדה ב-1926) ו- SC (מועדון ספורט) מכבי דו פריז (הוקמה ב-1948).
המועדון משחק במסגרת ליגת הכבוד אזור איל-דה-פרנס (צר'), שהיא הליגה השישית בכדורגל הצרפתי. המועדון משחק את משחקי הבית שלו ב-Parc Départemental des Sports בקומונה הסמוכה לפריז, Choisy-le-Roi.
היסטוריה > SC מכבי דו פריז

מועדון "מכבי דו פריז" הוקם בשנת 1948 כמועדון ספורט חברתי לקהילה היהודית בפריז.
היסטוריה > UJA אלפורטוויל

UJA אלפורטוויל הוקמה בשנת 1926 תחת השם "איגוד הנוער הארמני של אלפורטוויל" (Union de la Jeunesse Arménienne d'Alfortville) והיא נקראה בקיצור: אלפורטוויל.
משנת 2000 אלפורטוויל שיחקה במשך שש שנים בליגה השביעית ואז עלו ל"ליגת הכבוד אזור איל-דה-פרנס". לאחר עונה אחת בלבד שבה השיגו אליפות, הם עלו ליגה נוספת זכו גם בה באליפות ועלו לליגת Championnat National 2 בעונת 2009-2008.
הם שיחקו שתי עונות בליגת Championnat National 2 והתקדמו לליגה הגבוהה Championnat National בשל הדחה מינהלית (נושאים פיננסיים) של קבוצת RC שטרסבורג אלזס, אולם בתום עונת 2010–2011 המועדון ירד ליגה.
היסטוריה > UJA מכבי פריז מטרופול

ביוני 2012 הושלם המיזוג בין UJA אלפורטוויל עם מכבי פריז. המועדון החדש ירד בעונתו הראשונה לליגה CFA 2, ומאז נשאר ברמה זו.